Diari Oficial de la Generalitat Valenciana


Sumari del DOGV 4573, del 26-08-2003 (2003/9610)

RESOLUCIÓ de 28 de juliol del 2003, de la Conselleria de Territori i Habitatge, per la qual es publica el resultat de la convocatòria de subvencions efectuada per a l'exercici 2003 per l'Ordre de 12 de març del 2003 (DOGV núm. 4474, de 4 d'abril del 2003), destinades a la gestió dels equips que contenen PCB.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4573

Data del DOGV
:   26-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/9610


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 28 de juliol del 2003, de la Conselleria de Territori i Habitatge, per la qual es publica el resultat de la convocatòria de subvencions efectuada per a l'exercici 2003 per l'Ordre de 12 de març del 2003 (DOGV núm. 4474, de 4 d'abril del 2003), destinades a la gestió dels equips que contenen PCB. [2003/9610]
  
L'Ordre de 12 de març del 2003, de la Conselleria de Medi Ambient, convoca per a l'exercici 2003 la concessió d'ajudes en matèria de qualitat ambiental, i indica en l'annex IV les bases reguladores de les subvencions destinades a la gestió dels equips contaminats per PCB. L'import global màxim per a aquestes subvencions és de 60.960,00 euros, a càrrec de l'aplicació pressupostària 84.80.109.12.5, línia de codi comptable T4821000, dels pressuposts de la Generalitat Valenciana per al 2003.
  
D'acord amb la base 1 de l'annex esmentat, podran ser beneficiàries d'aquesta subvenció les petites i mitjanes empreses per a gestionar els policlorobifenils, policloroterfenils i aparells que els continguen, segons queden definits en el Reial Decret 1378/1999, de 27 d'agost, pel qual s'estableixen mesures per a l'eliminació i la gestió d'aquests (BOE núm. 206, de 28 d'agost de 1999).
  
D'acord amb la base 2, seran objecte de subvenció els costs derivats de la gestió dels policlorobifenils, policloroterfenils i aparells que els continguen, per les petites i mitjanes empreses en centres situats a la Comunitat Valenciana, des de l'1 de gener fins al 31 d'octubre del 2003. Al respecte, es comprovarà especialment la inclusió dels residus citats en l'inventari de la Comunitat Valenciana de policlorobifenils, policloroterfenils i aparells que els continguen, segons estableixen els articles 4,5 i 6 del Reial Decret 1378/1999 esmentat en la base 1.
  
La base 3 estableix que la quantia màxima de la subvenció que s'ha d'atorgar a cada sol·licitant serà del 60% del cost total de la gestió dels PCB i aparells que els continguen, i no podrà excedir de 6.000 euros l'import concedit a cada sol·licitant, si bé permet incrementar aquest percentatge en funció de la consignació pressupostària disponible en l'exercici, respectant en tot cas el límit d'aquesta com també el límit per beneficiari indicat.
  
Com que aplicant el percentatge del 60% i el límit màxim de la subvenció per beneficiari (6.000,00 euros), resulta una quantitat total inferior al crèdit disponible, la comissió proposa, per als sol·licitants que no superen aquest límit, l'increment del percentatge d'ajuda fins arribar l'import d'aquesta al màxim establert.
  
D'acord amb això, la quantitat total que s'ha de concedir puja a 12.000,00 euros, per la qual cosa es respecta el límit de la consignació pressupostària (60.960,00 euros).
  
Per tot això, a proposta de la comissió avaluadora, a l'efecte de complir el que disposa la base 6.4, de conformitat amb l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'hisenda pública de la Generalitat Valenciana, resolc:
  
Primer. Publicar la llista de beneficiaris, la petició dels quals s'adapta a les bases previstes en l'annex IV de l'Ordre de 12 de març del 2003, en l'import que s'indica:
  
Segon. Per al cobrament de la subvenció, les entitats beneficiàries hauran de presentar com a data límit el 7 de novembre del 2003, la corresponent sol·licitud dirigida a la Direcció General de Qualitat Ambiental acompanyada de la documentació establida en la base 7 de l'annex IV de l'ordre de convocatòria.
  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició de recurs potestatiu de reposició davant del conseller de Territori i Habitatge, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
València, 28 de juliol de 2003.- El conseller de Territori i Habitatge: Rafael Blasco Castany.